અમિતાભ બચ્ચને પોતે યોગાસન કરતા હોય એવી પોતાની એક જૂની તસવીર ટ્વિટર પર શેર કરી છે. તો હેમા માલિનીએ કહ્યું છે કે દુનિયાના દેશોને આપણી યોગવિદ્યામાં રસ પડ્યો છે. યોગ માટે માત્ર ભારતમાં જ નહીં, પણ વિદેશોમાં પણ જાગૃતિ ફેલાવનાર વડા પ્રધાન મોદીનો આભાર માનવો જોઈએ. સંધ્યા મૃદુલ, રાજીવ ખંડેલવાલ, સોહા અલી ખાન, નિમ્રત કૌર, મુગ્ધા ગોડસે, મિલિંદ સોમણ જેવા કલાકારોએ પણ યોગવિદ્યાની પ્રશંસા કરી છે અને પોતાની ફિટનેસ જાળવવા માટે તેઓ નિયમિત યોગ કરતા હોવાનું જણાવ્યું છે.